CELEX: 32012D0141
Language: sk
Date: 2012-03-06 00:00:00
Title: 2012/141/EÚ: Vykonávacie rozhodnutie Komisie zo 6. marca 2012 o financovaní núdzových opatrení dohľadu nad besnotou v severnom Grécku [oznámené pod číslom C(2012) 1354]

8.3.2012   
            
            
               SK
            
            
               Úradný vestník Európskej únie
            
            
               L 69/17
            
         VYKONÁVACIE ROZHODNUTIE KOMISIE
   zo 6. marca 2012
   o financovaní núdzových opatrení dohľadu nad besnotou v severnom Grécku
   [oznámené pod číslom C(2012) 1354]
   (Iba grécke znenie je autentické)
   (2012/141/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 8 ods. 2,
   keďže:
   
               (1)
            
            
               V rozhodnutí 2009/470/ES sa stanovuje, že ak je členský štát priamo ohrozený výskytom alebo vývojom jednej z nákaz uvedených v prílohe I k danému rozhodnutiu na území tretej krajiny alebo členského štátu, môže sa rozhodnúť o prijatí opatrení primeraných situácii a o udelení finančného príspevku Únie určeného na opatrenia považované za osobitne potrebné na úspešné zavŕšenie prijatých krokov.
            
         
               (2)
            
            
               Besnota je nákazou zvierat postihujúcou najmä voľne žijúce a domáce mäsožravce a má závažné dôsledky na verejné zdravie. Je jednou z nákaz uvedených v prílohe I k rozhodnutiu 2009/470/ES.
            
         
               (3)
            
            
               Od roku 1987 sa v Grécku nezistil žiaden prípad besnoty. V nadväznosti na nedávne zistenie uvedenej nákazy v bývalej Juhoslovanskej republike Macedónsko je však potrebné neodkladne posilniť dohľad nad besnotou v severnom Grécku s cieľom určiť, či sa uvedená nákaza šíri na územie daného členského štátu a do akej miery je potrebná orálna imunizácia voľne žijúcich mäsožravcov v záujme zastavenia šírenia a eradikácie uvedenej nákazy.
            
         
               (4)
            
            
               Grécko 27. januára 2012 predložilo Komisii núdzový plán posilneného dohľadu nad besnotou (ďalej len „plán“). Komisia plán posúdila a považuje ho za prijateľný. Je preto vhodné, aby Únia poskytla finančný príspevok na určité opatrenia stanovené v uvedenom pláne.
            
         
               (5)
            
            
               Grécko informovalo Komisiu o nedostatku personálu vo svojom národnom referenčnom laboratóriu pre besnotu, ktorý by mohol vykonať zvýšený počet testov požadovaných na vykonanie plánu. Vzhľadom na súčasnú nepriaznivú finančnú situáciu a naliehavú potrebu stanovenia a vykonania plánu je vhodné, aby sa náklady na laboratórny personál osobitne zamestnaný na účely vykonávania laboratórnych testov v rámci plánu zahrnuli medzi náklady oprávnené na finančný príspevok Únie.
            
         
               (6)
            
            
               Vzhľadom na naliehavú potrebu vykonania plánu je opodstatnené, aby sa finančný príspevok Únie sprístupnil na opatrenia prijaté od 27. januára 2012, keď bol plán predložený Komisii na účely financovania.
            
         
               (7)
            
            
               Toto rozhodnutie predstavuje rozhodnutie o financovaní v zmysle článku 75 nariadenia o rozpočtových pravidlách.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   „Núdzový plán dohľadu nad besnotou“ (ďalej len „plán“), ktorý 27. januára 2012 predložilo Komisii Grécko, sa týmto schvaľuje na udelenie finančného príspevku Únie na obdobie od 27. januára 2012 do 31. decembra 2012 (ďalej len „finančný príspevok“).
   Článok 2
   1.   Finančný príspevok nepresiahne spolu 60 000 EUR.
   2.   Finančný príspevok zahŕňa jednorazovú platbu 5 EUR na voľne žijúce zviera odchytené a odoslané na vyšetrenie v súvislosti s besnotou v rámci plánu.
   3.   Výška finančného príspevku predstavuje 75 % nákladov, ktoré vzniknú v súlade s plánom pri vykonávaní laboratórnych testov na zisťovanie infekcie besnotou a na izoláciu a charakterizáciu vírusu besnoty.
   Uvedené náklady zahŕňajú:
   
               a)
            
            
               náklady vynaložené na kúpu testovacích súprav, činidiel a všetkého spotrebného materiálu použitého pri vykonávaní laboratórnych testov;
            
         
               b)
            
            
               režijné náklady vo výške 7 % celkovej sumy nákladov uvedených v písm. a).
            
         Maximálna výška nákladov, ktoré sa preplatia v prípade testu fluorescenčnými protilátkami (FAT), však nepresiahne spolu 12 EUR na test.
   4.   Finančný príspevok predstavuje 75 % nákladov na personál osobitne zamestnaný na účely vykonávania laboratórnych testov uvedených v odseku 3.
   Uvedené náklady zahŕňajú:
   
               a)
            
            
               poplatok zaplatený za personál alebo ich skutočné mzdy spolu so sociálnymi odvodmi a inými štatutárnymi nákladmi zahrnutými v ich odmene;
            
         
               b)
            
            
               režijné náklady vo výške 7 % celkovej sumy nákladov uvedených v písm. a).
            
         Maximálna výška nákladov, ktoré sa uhradia za takýto personál, však nepresiahne spolu 25 000 EUR.
   Článok 3
   1.   Finančný príspevok sa poskytne, ak Grécko:
   
               a)
            
            
               vykoná plán v súlade s príslušnými ustanoveniami právnych predpisov Únie vrátane pravidiel o hospodárskej súťaži, o udeľovaní verejných zákaziek a štátnej pomoci;
            
         
               b)
            
            
               predloží Komisii predbežné technické správy v súlade s prílohou I najneskôr do:
               
                           i)
                        
                        
                           31. mája 2012, pokiaľ ide o obdobie od 27. januára 2012 do 30. apríla 2012;
                        
                     
                           ii)
                        
                        
                           30. septembra 2012, pokiaľ ide o obdobie od 1. mája 2012 do 31. augusta 2012;
                        
                     
         
               c)
            
            
               predloží záverečnú technickú správu a finančnú správu v súlade s prílohami I a II, pokiaľ ide o obdobie od 27. januára 2012 do 31. decembra 2012, najneskôr do 28. februára 2013;
            
         
               d)
            
            
               uspokojivo vykoná opatrenia stanovené v pláne.
            
         2.   V prípade, že Grécko nesplní podmienky stanovené v odseku 1, Komisia zníži finančný príspevok s ohľadom na charakter a závažnosť tohto nesplnenia, ako aj na finančnú stratu, ktorá vznikla Únii.
   Článok 4
   Toto rozhodnutie sa uplatňuje od 27. januára 2012.
   Článok 5
   Toto rozhodnutie je určené Helénskej republike.
   
      V Bruseli 6. marca 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 155, 18.6.2009, s. 30.
   
      PRÍLOHA I
      Technické správy uvedené v článku 3 ods. 1 písm. b) a c) zahŕňajú aspoň tieto informácie:
      
                  
                     Nahlasované obdobie: od _ do _.
                  
               
               
                  Predbežná technická správa 
                  Záverečná technická správa 
               
            A.   Testy vykonané v súvislosti s dohľadom nad besnotou a výsledky:
      
      
                  Prefektúra
               
               
                  Druh
               
               
                  Typ testu
               
               
                  Počet testovaných zvierat
               
               
                  Pozitívny
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Technické vyhodnotenie situácie a ťažkosti, ktorým bolo treba čeliť:
      
   
   
      PRÍLOHA II
      Finančná správa uvedená v článku 3 ods. 1 písm. c) zahŕňa aspoň tieto informácie:
      
                  
                     Opatrenia oprávnené na spolufinancovanie
                  
               
            
                  
                     Laboratórne testy
                  
               
            
                   
               
               
                  Typ testov
               
               
                  Počet testovaných zvierat
               
               
                  Počet vykonaných testov
               
               
                  Náklady na vykonané testy bez režijných nákladov
               
            
                  Zisťovanie antigénu vírusu besnoty
               
               
                  FAT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  iný (špecifikujte)
               
               
                   
               
               
                   
               
               
                   
               
            
                  Izolácia/charakterizácia vírusu besnoty
               
               
                  sekvencovanie
               
               
                   
               
               
                   
               
               
                   
               
            
                  iný (špecifikujte)
               
               
                   
               
               
                   
               
               
                   
               
            
                  Spolu
               
               
                   
               
               
                   
               
               
                   
               
               
                   
               
            
                  
                     Laboratórny personál osobitne zamestnaný na účely vykonávania plánu
                  
               
            
                  Meno
               
               
                  Typ zamestnania (na dobu neurčitú/určitú)
               
               
                  Trvanie zmluvy
               
               
                  Zaplatená suma
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Potvrdzujem, že:
      
      
                  —
               
               
                  
                     tieto výdavky sú skutočné, presne zúčtované a oprávnené podľa ustanovení vykonávacieho rozhodnutia Komisie 2012/141/EÚ,
               
            
                  —
               
               
                  
                     nepodala sa žiadna iná žiadosť o príspevok Únie na tento plán a akýkoľvek príjem plynúci z činností vykonaných v rámci programu sa oznámil Komisii,
               
            
                  —
               
               
                  
                     plán sa vykonal v súlade s príslušnými právnymi predpismi Únie, najmä v súlade s pravidlami o hospodárskej súťaži, udelení verejných zákaziek a štátnej pomoci,
               
            
                  —
               
               
                  
                     uplatňujú sa kontrolné postupy, najmä na účely overenia presnosti vykázaných súm s cieľom predísť nezrovnalostiam, zistiť ich a vykonať nápravu.
               
            
         Dátum:
      
      
         Meno a podpis prevádzkového riaditeľa: